Маскоўскі інстытут гісторыі, філасофіі і літаратуры

Маскоўскі інстытут філасофіі, літаратуры і гісторыі імя М. Г. Чарнышэўскага (МІФЛГ, ) — гуманітарная ВНУ ўніверсітэцкага тыпу, які існаваў у Маскве з 1931 па 1941 год. Быў вылучаны з Маскоўскага ўніверсітэта, але ў 1941 годзе зноў з ім зліты.

 Гісторыя 
У ліпені 1931 года на базе гісторыка-філасофскага аддзялення МДУ быў створаны самастойны Інстытут гісторыі і філасофіі (МІФІ). Раней, у студзені 1931 года кафедры факультэта літаратуры і мастацтва МДУ былі выведзены з універсітэта і перададзены розным ведамствам. У 1933 годзе на іх аснове быў арганізаваны літаратурны факультэт (з кастрычніка 1934 года факультэт літаратуры, мастацтва, мовы) МІФІ, які з гэтага часу атрымаў назву МІФЛГ.

Спачатку размяшчаўся ў Вялікім Трубяцкім завулку, у 1935 годзе пераехаў на Растокінскі праезд, дом 13а.

Першапачаткова там працавалі 29 прафесараў, 53 дацэнты, 25 асістэнтаў і лектараў, у тым ліку мастацтвазнаўцы М. У. Алпатаў, Б. П. Дэніке, А. К. Джывелегаў, В. М. Лазараў, А. І. Някрасаў, П. І. Навіцкі, М. І. Раманаў; гісторыкі і археолагі А. У. Арціхоўскі, К. В. Базілевіч, С. У. Бахрушын, В. П. Волгін, І. С. Галкін, Б. М. Гракаў, Ю. У. Гацье, Я. А. Касмінскі, М. М. Лукін, Д. М. Петрушэўскі, П. Ф. Праабражэнскі, С. Д. Сказкін, М. М. Ціхаміраў, С. П. Талстоў, А. Д. Удальцоў; філолагі У. Р. Грыб, М. К. Гудзій, Я. І. Кавальчык, Л. Я. Пінскі, М. М. Пакроўскі, Г. М. Паспелаў, А. М. Сялішчаў, М. У. Сергіеўскі, С. І. Сабалеўскі, Д. М. Ушакоў; філосафы М. А. Дыннік, М. А. Ліфшыц і І. К. Лупал.

Існавала жартоўная расшыфроўка абрэвіятуры ИФЛИ — «Інстытут флірту і любоўных інтрыг».

Праз сваё месцазнаходжанне часам таксама называўся «Ліцэем у Сакольніках». У МІФЛГ вучыліся Канстанцін Сіманаў, Аляксандр Салжаніцын (завочна), Аляксандр Твардоўскі, Юрый Левітанскі і г.д.

У снежні 1941 года ўсе факультэты МІФЛГ увайшлі ў склад МДУ ў сталіцы Туркменскай ССР — Ашгабаце, куды ў кастрычніка-лістападзе 1941 года, у час Вялікай Айчыннай вайны (1941—1945), абедзьве ВНУ былі эвакуіраваны, у выніку чаго быў утвораны філалагічны факультэт МДУ.

 Дырэктары 
 1931—1932 — Сяргей Міхайлавіч Монасаў
 1932—1934 — Міхаіл Георгіевіч СмірноўЭлектронны архіў Фонду Ёфэ
 1934—1935 — Абрам Рыгоравіч Прыгожын
 1935 — выканаўца абавязкаў М. І. Суслін
 1935—1940 — Ганна Самойлаўна Карпава (Лувішчук).
 люты 1940 — снежань 1941 — Асееў Аляксандр Іванавіч
 1941 — выканаўца абавязкаў Ілья Савіч Галкін

 Гл. таксама 
 Выкладчыкі МІФЛГ
 Выпускнікі МІФЛГ
 Ленінградскі інстытут гісторыі, філасофіі і лінгвістыкі

 Крыніцы 

 Літаратура 
 Шарапов Ю. П. Лицей в Сокольниках. Очерк истории ИФЛИ — Московского института истории, философии и литературы имени Н. Г. Чернышевского (1931—1941). М., 1995.
 В том далеком ИФЛИ. Воспоминания, документы, письма, стихи, фотографии / сост. А. Коган, С. Красильщиков, В. Малый, Г. Соловьев. М.: Филологический факультет МГУ, 1999.

 Московский институт философии, литературы и истории // Университеты и научные учреждения / Ред. коллегия: Р. И. Белкин, Г. И. Бройдо, Х. З. Габидуллин и др.; Наркомпрос РСФСР. — 2-е изд., перераб. и доп. — М.; Л.: Объединённое научно-техническое издательство, 1935. — VIII, 585 с.


Катэгорыя:Навучальныя ўстановы, расфарміраваныя ў 1941 годзе
Катэгорыя:Вышэйшыя навучальныя ўстановы СССР
Катэгорыя:Мікалай Чарнышэўскі
Катэгорыя:МІФЛГ